Jetsun Pema

Kuningatar Jetsun Pema (dzongkhaksi རྗེ་བཙུན་པདྨ་, s. 4. kesäkuuta 1990) on Bhutanin kuninkaan Jigme Khesar Namgyal Wangchuckin puoliso. Pari on ollut naimisissa vuodesta 2011 asti.

Tausta ja varhainen elämä 
Jetsun syntyi Thimphussa 4. kesäkuuta 1990. Hänen vanhempansa ovat nimeltään Dhondup Gyaltshen ja Sonam Choki, ja heillä on viisi lasta, joista Jetsun on toiseksi vanhin..

Ennen korkeakouluopintojaan, Jetsun opiskeli Intiassa: ensin St. Joseph's Convent -koulussa Länsi-Bengalissa, josta hän valmistui vuonna 2000, ja sitten arvostetussa yksityiskoulussa The Lawrence School:ssa Himachal Pradeshissa, josta hän valmistui vuonna 2008.. Tämän jälkeen Jetsun opiskeli Lontossa Regent's University London -yliopistossa psykologiaa, kansainvälisiä suhteita ja taidehistoriaa. Lontoossa asuessaan Jetsun kiinnostui museoista sekä taiteesta..

Bhutanin kuningashuoneen jäseneksi 
Bhutanin kuningas Jigme ilmoitti maansa parlamentille aikovansa naida Jetsunin toukokuussa 2011. Hän ilmoitti myös, että häät tultaisiin pitämään saman vuoden aikana..

Jetsun ja Jigme vihittiin 13. lokakuuta 2011 Puna Dewachen Phodrang -palatsissa. Seremonian yhteydessä Jetsun sai tittelin Druk Gyaltsuen ("lohikäärmekuningatar").. Kuninkaalliset häät olivat Bhutanin yleisradioyhtiön (BBS) isoin projekti. Jetsun oli valtaan noustessaan maailman nuorin kuningatar (21-vuotias).

Lapset 
Bhutanin kuningasparin ensimmäinen lapsi, Jigme Namgyel Wangchuck, syntyi 5. helmikuuta 2016. Kruununprinssin syntymän kunniaksi Bhutanissa istutettiin 108 000 puuta, jotka buddhalaisuudessa edustavat mm. pitkää elämää.

Parin toinen poika, Jigme Ugyen Wangchuck, syntyi 19. maaliskuuta 2020 ja perheenlisäyksestä ilmoitettiin ensimmäisenä kuninkaan virallisella Instagram-tilillä.

Galleria

Lähteet

Aiheesta muualla 

 Kuningattaren Instagram-tili

Vuonna 1990 syntyneet
Bhutanilaiset henkilöt
Kuninkaalliset
Elävät henkilöt